Reunió a Burjassot de les entitats comercials del municipi
2025-07-24

Amb l’objectiu de planificar les activitats comercials per a enguany, el regidor de Promoció Econòmica i CEMEF, de l’Ajuntament de Burjassot, Roc Senent, s’ha reunit en aquests dies amb les cinc associacions del municipi que promouen l’activitat econòmica a Burjassot.

En la reunió, que va tindre lloc a l’Ajuntament, es va comptar amb la participació de representants d’AVALARTE, l’associació d’artesans, AHORA Burjassot, l’associació d’hostalers, Empresaris de Burjassot, l’Associació de Comerç i Servicis i el Mercat Municipal L’Almara.

Entre tots els presents van acordar un quadre mensual on figuren totes les accions que es realitzaran fins a cap d’any i del qual s’informarà també en el pròxim Consell Municipal de Comerç.